CELEX: 31997L0016
Language: bg
Date: 1997-04-10 00:00:00
Title: Директива 97/16/ЕО на Европейския Парламент и на Съвета от 10 април 1997 година относно петнадесето изменение на Директива 76/769/ЕИО относно ограниченията за пускането на пазара и употребата на някои опасни вещества и препарати

13/ 21
            
            
               BG
            
            
               Официален вестник на Европейския съюз
            
            
               5
            
         31997L0016
   
               L 116/31
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      ДИРЕКТИВА 97/16/ЕО НА ЕВРОПЕЙСКИЯ ПАРЛАМЕНТ И НА СЪВЕТА
   
   от 10 април 1997 година
   относно петнадесето изменение на Директива 76/769/ЕИО относно ограниченията за пускането на пазара и употребата на някои опасни вещества и препарати
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ
   като взеха предвид Договора за създаване на Европейската общност, и по-специално член 100a от него,
   като взеха предвид предложението на Комисията (1),
   като взеха предвид становището Икономическия и социалния комитет (2),
   в съответствие с процедурата, предвидена в член 189б на Договора (3),
   като имат предвид, че член 7a на Договора създава пространство без вътрешни граници, в която е осигурено свободното движение на стоки, хора, капитали и свободното предоставяне на услуги;
   като имат предвид, че всички държави-членки, с изключение на Австрия, Финландия, Гърция, Италия и Люксембург са страни, подписали Конвенцията за предотвратяване на морското замърсяване от базирани на сушата източници (Парижката конвенция от 1974 година); като имат предвид, че Парижката комисия, изпълнителният орган на Парижката конвенция, счита хексахлоретана и веществата, които могат да се образуват в резултат от използването му, за вещества, създаващи замърсяване, което трябва да се отстрани в съответствие с член 4, параграф 1, буква a) на Парижката конвенция; като имат предвид, че с мандат, приет на 4 март 1996 г., Съветът оправомощи Комисията да провежда преговори за вземане на решение за постепенното изваждане от употреба на хексахлоретан, с някои изключения на употреба в промишлените клонове за цветни метали и по-специално в самостоятелни алуминиеви леярни и за някои магнезиеви сплави; като имат предвид, че в резултат на преговорите, проведени на срещата на Комисиите от Осло и Париж през юни 1996 г. беше прието Решение Парком 96/1 относно постепенното изваждане от употреба на хексахлоретан в промишлеността за цветни метали, което заменя съществуващите Решения Парком 92/4 и 93/1 относно същия въпрос; като имат предвид, че Решение Парком 96/1 предвижда преглед на необходимостта от изключения от забраната върху употребата хексахлоретан през 1998 г.;
   като имат предвид, че ограниченията, наложени на държавите-членки във връзка с предлагането на пазара на хексахлоретан за употреба в промишлеността за цветни метали, пряко засягат функционирането на вътрешния пазар; като имат предвид, че поради това е необходимо да се сближат законодателствата на държавите-членки в тази област и впоследствие да се измени приложение I към Директива 76/769/ЕИО (4);
   като имат предвид, че с оглед на обхвата и последиците от предлаганото действие, мерките на Общността, предвиждани от настоящата директива не са просто необходими, а от първостепенно значение за постигане на поставените цели; като имат предвид, че тези цели не могат да се постигнат самостоятелно от държавите-членки; като имат предвид още, че постигането им на ниво Общност вече е предвидено с Директива 76/769/ЕИО,
   ПРИЕХА НАСТОЯЩАТА ДИРЕКТИВА:
   Член 1
   Приложение I към Директива 76/769/ЕИО се изменя както е установено в приложението.
   Член 2
   Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, най-късно до 31 декември 1997 г. Те незабавно информират Комисията за това.
   Те прилагат настоящите разпоредби считано от 1 януари 1998 г.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейските общности.
   
   Член 4
   Адресати на настоящата директива са държавите-членки.
   
      Съставено в Брюксел на 10 април 1997 година.
      
         
            За Европейския парламент
         
         
            Председател
         
         J. M. GIL-ROBLES
         
      
      
         
            За Съвета
         
         
            Председател
         
         A. VAN DOK VAN WEELE
         
      
   
   
      (1)  ОВ C 382, 31.12.1994 г., стр. 35 и
   
      ОВ C 12, 17.1.1996 г., стр. 12.
   
      (2)  ОВ C 236, 11.9.1995 г., стр. 12.
   
      (3)  Становище на Европейския парламент от 20 септември 1995 г. (ОВ C 292, 16.10.1995 г., стр. 63), Обща позиция на Съвета от 26 ноември 1996 г. (ОВ C 41, 10.2.1997 г., стр. 1) и Решение на Европейския парламент от 16 януари 1997 г. (ОВ C 33, 3.2.1997 г.) и Решение на Съвета от 13 март 1997 г.
   
      (4)  ОВ L 262, 27.9.1976 г., стр. 201. Директива, последно изменена с Директива 94/60/ЕО (ОВ L 365, 31.12.1994 г., стр. 1).
   ПРИЛОЖЕНИЕ
   Следното вещество се добавя в приложение I към Директива 76/769/ЕИО:
   
      
                  „xx Хексахлоретан
                  CAS № 67-72-1
                  EINECS № 2006664
               
               
                  Не може да се използва производството или преработката на цветни метали.
                  Чрез дерогация, държавите-членки могaт да разрешат употребата на хексахлоретан (HCE) на териториите си:
                  
                              —
                           
                           
                              в самостоятелни алуминиеви леярни, произвеждащи специални отливки за приложения, изискващи спазването на високи стандарти на качество и безопасност и за които разходът е по-малък от средно 1,5 kg HCE на ден. Предвид развитието на науката и техниката в областта на продукти- заместители, Комисията, в съгласие с държавите-членки и в рамките на Парком, ще извърши преглед на настоящата дерогация преди 31 декември 1998 г.,
                           
                        
                              —
                           
                           
                              за издребняване на структурата на магнезиевите сплави AZ81, AZ91 и AZ92. Предвид развитието на науката и техниката в областта на продукти- заместители, Комисията, в съгласие с държавите-членки и в рамките на Парком, ще извърши преглед на настоящата дерогация преди 31 декември 1998 г.“